el el el el el id el el el el el el el el el el en el el el en el en el en en el en en el el en el en el el en el en el el en el en el el el en el el en el en el el en el en el el en el en el el en el en el el el el el el el el el el el el zh el el zh el el en el el en el el el
Δημιουργείται με αυτόν τον τρόπο μια διαδρομή πολιτισμού στη Λέσβο που αφένος συνδέει την ποικιλομορφία της τοπικής εικαστικής σκηνής και αφετέρου αποτελεί μια μοναδική ευκαιρία για να προσεγγίσουμε τη δύναμη της σύγχρονης καλλιτεχνικής δημιουργίας που εμπνέει και συγκινεί το κοινό.
K-Gold Temporary Gallery (αυλή), Αγία Παρασκευή
Προβολή του βραβευμένου ντοκιμαντέρ «Νίκος Καρούζος – Ο δρόμος για το Έαρ» του Γιάννη Καρπούζη με πρωταγωνιστή το Δημήτρη Καταλειφό (2020, 101 λεπτά). Ένας επίμονος ερευνητής εξετάζει την ταραχώδη ζωή και το ανεξερεύνητο έργο του μοντερνιστή ποιητή Νίκου Καρούζου. Καταδύεται σε ένα πλήθος αρχείων, ταινιών και ιστορικών γεγονότων, περνάει από την Αθήνα, το Ναύ-πλιο, την Κρονστάνδη και τη Στοκχόλμη, για να καταλήξει στην άνοιξη της ιστορίας που δεν έχει έρθει ακόμη.
Την προβολή προλογίζει ο επιμελητής Νικόλας Βαμβουκλής ενώ θα ακολουθήσει συζήτηση με το Μυτιληνιό σκηνοθέτη. Κατά τη διάρκεια της εκδήλωσης, θα είναι επισκέψιμη η έκθεση φωτογραφίας «Προχώρα μέχρι να βρεις τη θάλασσα».
Πληροφορίες: kgoldtemporarygallery.tumblr.com | 6942202222
Τετάρτη 11 Αυγούστου, 20:30
Προβολή της ταινίας «Abur (Migratory Birds)» των Gül Ertunan Karaaslan και Sedat Kıran (2020, 73 λεπτά) στο Hermitage Sykaminea, σε ένα μαγευτικό ελαιώνα ανάμεσα στη Συκαμιά και τη Σκάλα Συκαμιάς. Ο νομαδισμός είναι η αρχαιότερη κοινωνικοοικονομική δραστηριότητα στον κόσμο που βασίζεται στη σχέση μεταξύ ανθρώπου, ζώου και φύσης. Το ντοκιμαντέρ παρουσιάζει κοινότητες της Ανατολικής και Νοτιοανατολικής Ανατολίας στην Τουρκία που συνεχίζουν το νομαδικό τρόπο ζωής και βασίζονται στην κτηνοτροφία, χωρίς να δεσμεύονται από τη γη.
Ο Thomas Balkenhol, μοντέρ της ταινίας με βάση στη Μυτιλήνη, προλογίζει την προβολή μαζί με τη σκηνοθέτιδα Gül Ertunan Karaaslan. Tην εκδήλωση επιμελείται ο εικαστικός Andreas Sell.
Πληροφορίες: hermitage-sykaminea.org | +49 15739366925
Πέμπτη 19 Αυγούστου, 19:00
Tryfon Art Residency, Στέγη Τρύφων (λιμάνι), Μόλυβος
H περφόρμανς «Τέρας: ένας διαβατήριος οιωνός» του Αριστείδη Λάππα ακολουθεί την κινημα-τογραφική μεταμόρφωση του ήρωα, από αθώα ύπαρξη σε τέρας. Στην ιστορία αυτή, καλείται να αντιμετωπίσει τους εσωτερικούς του δαίμονες υπό τη μορφή προκατασκευασμένων αντιλήψεων περί ταυτότητας. Με αναφορές σε ελληνικές, μεσογειακές και μεσανατολίτικες παραδόσεις της υφα-ντουργίας και του κεντήματος, ο καλλιτέχνης δημιουργεί μια σύνθεση όπου ο πίνακας του ξετυλίγεται σε ένα νέο περιβάλλον, μέσα στο οποίο δρουν οι ηθοποιοί. Θεματικές αυτής της αναγέννησης, όπως το τραύμα, οι τύψεις και οι ματαιωμένες προσδοκίες, διερευνώνται μέσα από την πορεία τους προς την ολοκλήρωση και την απελευθέρωση.
Τη δράση επιμελείται η Βικτώρια Φασιανού.
Πληροφορίες: tryfonartresidency.com | 6939253078
Κυριακή 22 Αυγούστου, 20:00
Sigri Arts Retreat, Αμφιθέατρο Μουσείου Φυσικής Ιστορίας Απολιθωμένου Δάσους Λέσβου, Σίγρι
Προβολή της ταινίας μικρού μήκους «Η Γυναίκα του Λωτ» του Παναγιώτη Στεργιανού (2019, 23 λεπτά). Μια ταινία χωρίς διάλογο, εμπνευσμένη από το εδάφιο 19 της Γενέσεως, στην οποία ένας άντρας και μια γυναίκα είναι εγκλωβισμένοι σε ένα υπόγειο. Θα ακολουθήσει προβολή του βραβευ-μένου ντοκιμαντέρ «Μέσα από το Τζάμι, Τρεις Πράξεις» (Βραβείο Κοινού Fischer 2021 του Φεστι-βάλ Ντοκιμαντέρ Θεσσαλονίκης) του Χρήστου Μπάρμπα (2021, 75 λεπτά) που καταγράφει τις τρεις τελευταίες εβδομάδες από τον εγκλεισμό των τροφίμων και του προσωπικού ενός γηροκομείου στα βόρεια προάστια της Αθήνας κατά τη διάρκεια του πρώτου lockdown.
Μετά από την προβολή, οι δύο σκηνοθέτες θα είναι μαζί μας για συζήτηση με το κοινό, την οποία θα συντονίσουν ο ζωγράφος Tomas Watson και η συγγραφέας Ευφροσύνη Καμάτσου.
Πληροφορίες: sigriartsretreat.com | 6944943063
* Η είσοδος σε όλες τις εκδηλώσεις είναι δωρεάν. Ισχύει μέχρι εξάντλησης των διαθέσιμων θέσεων σε κάθε χώρο σύμφωνα με τις οδηγίες ασφαλείας για την COVID-1